ژاپن-دا تؤرتدیگی جینایته گؤره 45 ایلدن چوخ آختاریلان شخص هیروشیمادا یاخالاندی.
ماسااکی اوساکا 14 نوامبر 1971-جی ایلده پایتاخت توکیودا باش وئرن اعتراضلار زامانی کوکتل مولوتوف آتا‌راق بیر پولیسین اؤلومونه سبب اولماقدا گوناهلاندیریلیردی.
او دؤورده ژاپن اینقیلابچی کمونیست‌لر بیرلیگی‌نین میللی کومیته‌سی‌نین (دیگر آدی ایله Çukaku-ha) عضوو اولان و 1972-جی ایلده آختاریشدا اولان‌لار سیاهی‌سینا گیرن اوساکا باره‌سینده جینایت، سلاح‌لی آکسیا‌لارا قاتیلماق و هوجوم کیمی بیر نئچه یونگول اتهام‌لار دا واردی.
ژاپن-ون خبر اورگان‌لارینا گؤره، اوساکا اؤلکه‌نین ان اوزون مدت قاچاق اولا‌راق یاشایان اینسانی‌دیر.
پولیس‌ین قناعتینه گؤره، اوساکانین بو قدر اوزون زامان عرضینده گیزلنمه‌سی‌نین سببی واختیله ژاپن اینقیلابچی کمونیست لیگی‌نین صلاحیتلی رهبرلرین‌دن بیری کیمی قروپ‌داکی اینسان‌لاردان یاردیم آلماسی‌دیر.
ژاپن-دا بیر نفرین اؤلومونه سبب اولان فعالیته گؤره عمورلوک حبس جزاسی کسیلیر.
پولیس اوساکانین توتولدوغو آندان بو یانا بیر کلمه ده سؤیلمدیگینی بیلدیریر.
